સરકારના ‘પોકેટ કોપ' અભિયાન અંતર્ગત આ એપ્લિકેશનમાં અનેક વિશિષ્ટતા રહેલી તેમાં ખાસ કરીને જુદા જુદા ગુન્હામાં પકડાયેલા આરોપીઓના ફોટા તેમજ ગુન્હાની માહિતી સાથે તેમજ પોલીસ કર્મચારીઓની માહિતી ઉપરાંત પાસપોર્ટ વેરિફિકેશન, ટ્રાફિકના નિયમો વિગેરે માહિતી આપવામાં આવી છે. આ ઉપરાંત ગુજરાતમાંથી ગુમ થયેલી વ્યક્તિઓની માહિતીઓ સમાવિષ્ટ કરાઈ છે. થોડા સમય પહેલાં મુખ્યમંત્રી વિજય રૂપાણીના હસ્તે પોલીસ માટે અત્યંત ઉપયોગી એવી ‘પોકેટ કોપ' એપ્લિકેશન લોન્ચ કરવામાં આવી હતી. જેનો અમલ થતાં જ રાજકોટ પોલીસના હાથે એક ફરાર ચોર સપડાઈ ગયો હતો. દરેક એસીપી, તમામ પોલીસ મથકના અધિકારી સહિતનાને આ એપ્લિકેશનથી સજ્જ મોબાઈલ ફોન આપવામાં આવ્યા છે.